Sanxhaku i Janinës

Sanxhaku i Janinës (në osmanisht "Sanjak-i Yanya") ishte një sanxhak (provincë e nivelit të dytë) i Perandorisë Osmane, qendra e të cilit ishte Janina.

 Administrata 
Sanxhaku i Janinës funksionoi gjatë Perandorisë Osmane deri në 1912, me shpalljen e Pavarësisë së Shqipërisë, kur ishte i përbërë nga kazatë e mëposhtme:  
Kazaja e Janinës
Kazaja e Leskovikut
Kazaja e Konicës
Kazaja e Filatit
Kazaja e Ajdonatit
Kazaja e Lehovës

Kazaja e Përmetit ishte fillimisht pjese e Sanxhakut te Janinës po më vonë u bë pjesë e Sanxhakut të Gjirokastrës.

parapamje|Sanxhaku i Janinës, në fillim të shekullit të 19
Nga 1430 deri në 1670 sanxhaku i Janinës ishte pjesë e Ejaletit të Rumelisë.  Nga 1670 deri në 1787 Sanxhaku i Janinës ishte pjesë e Ejaletit të Janinës. Në 1788 Ali Pasha fitoi kontrollin mbi sanxhakun e Janinës, i cili iu bashkua Sanxhakut të Trikallës në Pashallëkun e Janinës. Ali Pasha u vra në 1822. Në 1834 Mahmud Hamdi Pashai u emërua të qeverisë Sanxhakun e Delvinës, Janinës dhe Beratit. Në 1867 Sanxhakut të Janinës iu bashkuan sanxhaqet e Beratit, Gjirokastrës, Prevezës dhe Kosturit dhe u formua Vilajeti i Janinës.

Gjatë mbretërimit të Bajazidit II (1481-1512) sanxhakbeu i Janinës ishte Davud Pashë-zade Mustafa Beu.

Në zgjedhjet e vitit 1908 në rajonin e këtij sanxhaku u zgjodhën dy përfaqësues për parlamentin osmane, të dy ortodoks greqishtfolës, Dimitraki Kingos Efendiu dhe Konstantin Surla Efendiu.

Zona ishte e pushtuar nga trupat greke gjatë Luftës së Parë Ballkanike, dhe një pjesë e saj iu dha Greqisë në Londër në konferencën e Paqes në 1913, ndërsa pjesa tjetër Shqipërisë.

 Demografia 
Nga 1520 deri në 1538, sipas regjistrimit osman, në Sanxhakun e Janinës kishte 32,097 familje të krishtera dhe 613 familje myslimane.

 Referime 

Kategoria:Shqipëria nën Perandorinë Osmane
Kategoria:Janinë